AG (laulja)

Silver Orissaar (tuntud kui AG; sündinud 29. juulil 1998) on Pärnust pärit Eesti räppar.

 Elukäik 
Silver Orissaar on õppinud Audru Koolis ja lõpetanud 2017. aastal Pärnu Ühisgümnaasiumi. Muusikaga tegeles ta juba põhikoolis, kus Tiia Tamme juhendamisel laulis poistekooris ja ansamblis. Lisaks laulmisele mängis Silver Orissaar ka koolibändis trumme, klaverit, kitarri ja basskitarri.

Räpiga hakkas Silver Orissaar tegelema 2016. aastal, kui ilmus esimene lugu esinejanime AG alt. AG artistinimi tuleneb sellest, et Silver on inglise keeles hõbe, mille tähis on Ag. 

Varem harrastas räppar BMX-iga sõitmist ja judot.

Silver Orissaar õppis Tartu Ülikooli Pärnu kolledžis turismiettevõtlust.

 Muusikuna 
AG-l on humoorikas kõrvalprojekt AG IDAS ehk AGIDAS, mille raames on ilmunud singel “Slaavikükk”, mis kujutab idanaabrite elu läbi artisti silmade.Pärnu räpipoiss kirjutas loo slaavikükist Pärnu Postimees, 2. august 2019 (vaadatud 02.08.2019)

2019. aastal ilmus debüütalbum "Segamini". Album räägib noore inimese keerulistest ja vähem keerulistest olukordadest. Albumil kõlab singel "Muusik", kus lööb kaasa ka Lauri Saatpalu.

2020. aastal ilmus digialbum "Suhted". Album räägib erinevatest olukordadest ja tunnetest, mida suhete jooksul võib kogeda. Samuti on mõningaid olukordi vaadeldud läbi huumoriprisma ning lähtutud artisti elust enesest.

2021. aastal ilmus füüsiline album "Emotsioonide vine all". Album kehastab ja kajastab 14 erinevat karakterit, kaasatud pole ühtegi külalisartisti, taustajõuna teevad kaasa vaid produtsendid. Mark Eva ja DJ Simon Jay ning paaris loos oma häälega toetav Kristin Kalnapenk. "Emotsioonide vine all" peegeldab erinevaid emotsioone protagonisti elus praegusel muutlikul ning keerukal ajal: uus elukoht uues linnas (Tallinn), sõbrad, peod, segamini suhted (mis "juhuslikult" ka esimesele kahele albumile nime on andnud) ja albumi valmimise lõpusirgeks paika loksunud eraelu.

Diskograafia
 Albumid 
 "Segamini" (2019)
 "Suhted" (2020)
 "Emotsioonide vine all" (2021)

Viited

 Välislingid 
 Kuula ja vaata | Pärnu räppar Silver Orissaar: kaklemise asemel panen emotsioonid oma lauludesse elu.ohtuleht.ee, 14. september 2016

Kategooria:Eesti räpparid
Kategooria:Sündinud 1998